2018

ΕΤΗΣΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ

ΚΑΙ ΕΤΗΣΙΑ ΣΤΑΤΙΣΤΙΚΑ ΣΤΟΙΧΕΙΑ

**ΠΑΡΑΤΗΡΗΤΗΡΙΟ ΑΓΟΡΑΣ ΕΡΓΑΣΙΑΣ**

**ΤΜΗΜΑ ΕΡΓΑΣΙΑΣ**

**Υπουργείο Εργασίας, Πρόνοιας και Κοινωνικών Ασφαλίσεων**

**ΜΕΡΟΣ Α΄: ΕΤΗΣΙΑ ΕΚΘΕΣΗ ΕΓΓΕΓΡΑΜΜΕΝΗΣ ΑΝΕΡΓΙΑΣ 2018**

**ΠΕΡΙΕΧΟΜΕΝΑ**

1. Παρακολούθηση Εξελίξεων στην Αγορά Εργασίας……………………….…2
2. Ανάλυση Ετήσιων Στατιστικών Στοιχείων Εγγεγραμμένης Ανεργίας…………………………………………………………………………………………4
3. Θέσεις Εργασίας …………………………………………………………………………….6

* Κοινοποιηθείσες
* Ενεργές
* Τερματισμένες

1. Τοποθετήσεις……………………………………………………………………….………..7
2. Παρακολούθηση Εξελίξεων στην Αγορά Εργασίας[[1]](#footnote-1)

Η οικονομική πολιτική που ακολουθήθηκε τα τελευταία χρόνια, ήταν μέρος μιας τεράστιας συλλογικής προσπάθειας που συντελέστηκε με ένα ευρύ φάσμα διαρθρωτικών μεταρρυθμίσεων και μέτρων πολιτικής που είχαν ως αποτέλεσμα την ανάκαμψη και επαναδραστηριοποίηση της οικονομίας και την βελτίωση των οικονομικών δεικτών.

Τα θετικά αποτελέσματα αποτυπώνονται στους ψηλούς θετικούς ρυθμούς ανάπτυξης της οικονομίας για τέταρτη συνεχή χρονιά, τη βελτίωση της αγοράς εργασίας και την επιστροφή της εμπιστοσύνης και της σταθερότητας στην κυπριακή οικονομία.

Όσον αφορά την αγορά εργασίας και σύμφωνα με τα στοιχεία της Έρευνας Εργατικού Δυναμικού για το 2018, το ποσοστό απασχόλησης των ατόμων 20-64 χρονών αυξήθηκε στο 73,9% (386.935 άτομα) το 2018 σε σύγκριση με 70,8% που ήταν το 2017 (367.953 άτομα). Σε σχέση με τα προηγούμενα χρόνια το επίπεδο απασχόλησης το 2017 είχε αυξηθεί κατά 4,6% σε σύγκριση με το 2016, φτάνοντας στα 367.953 άτομα, από 351.876 άτομα που ήταν το 2016. Το ποσοστό απασχόλησης των ατόμων 20-64 χρόνων στο σύνολο του πληθυσμού ηλικίας 20-64 είχε αυξηθεί στο 70,7% το 2017 από 68,7% το 2016.

Το μεγαλύτερο μερίδιο των απασχολουμένων συγκεντρωνόταν το 2018 στον ευρύ τομέα των υπηρεσιών 81,2%, ενώ, οι ευρείς τομείς της βιομηχανίας και γεωργίας συγκέντρωσαν μικρότερα ποσοστά 16,6% και 2,2% αντίστοιχα). Από τους απασχολούμενους το 88,4% είχαν πλήρη απασχόληση, ενώ το υπόλοιπο 11,6% είχαν μερική απασχόληση.

Το ποσοστό ανεργίας, το οποίο άρχισε να παρουσιάζει πτωτική πορεία από το δεύτερο τρίμηνο του 2015, το 2018 διαμορφώθηκε στο 8,4% ή 36,617 άτομα, παρουσιάζοντας μείωση κατά 2,7 ποσοστιαίες μονάδες σε σχέση με το 2017 που ήταν 11,1% ή 47,166 άτομα, γεγονός το οποίο καταδεικνύει τη σημαντική βελτίωση στην αγορά εργασίας. Σε σχέση με τα προηγούμενα χρόνια, το ποσοστό ανεργίας το 2016 ήταν 12,9%, το 2015 ήταν 14,9%, το 2014 ήταν 16,1%, και το 2013 ήταν 15,9%.

Το ποσοστό ανεργίας στους νέους 15-24 ετών διαμορφώθηκε στο 20,2% το 2018, παρουσιάζοντας μείωση κατά 4,5 ποσοστιαίες μονάδες σε σχέση με το 2017 που ήταν 24,7%. Το ποσοστό ανεργίας στους νέους 15-24 ετών το 2016 είχε φτάσει στο 29,1%, το 2015 στο 32,8%, το 2014 στο 36,0% και το 2013 στο 38,9%.

Η μακροπρόθεσμη ανεργία (άνω των 12 μηνών) ως ποσοστό του εργατικού δυναμικού μειώθηκε στο 2,7% το 2018 σε σχέση με 4,5% που ήταν το 2017.

**Πίνακας 1: Ποσοστό ανεργίας και μακροπρόθεσμη ανεργία 2013-2018,**

**Έρευνα Εργατικού Δυναμικού**

|  |  |  |  |
| --- | --- | --- | --- |
|  | **Ποσοστό ανεργίας**  **(ηλικίες 15+)** | **Ποσοστό ανεργίας στους νέους (ηλικίες 15-24)** | **Μακροπρόθεσμη ανεργία- % στο εργατικό δυναμικό** |
| 2013 | 15,9 | 38,9 | 6,1 |
| 2014 | 16,1 | 36,0 | 7,7 |
| 2015 | 14,9 | 32,8 | 6,8 |
| 2016 | 12,9 | 29,1 | 5,8 |
| 2017 | 11,1 | 24,7 | 4,5 |
| 2018 | 8,4 | 20,2 | 2,7 |

1. Ανάλυση Ετήσιων Στατιστικών Στοιχείων Εγγεγραμμένης Ανεργίας 2018[[2]](#footnote-2)

Η εγγεγραμμένη ανεργία το 2018 έφτασε κατά μέσο όρο στα 26.766 άτομα ενώ το 2017 ήταν 33.681 άτομα. Παρουσιάστηκε δηλαδή μείωση 6.915 προσώπων ή 26%. Κατά φύλο, οι γυναίκες αριθμούσαν 14.662 άτομα ή 55% ενώ οι άντρες 12.104 άτομα ή 45%.

Κατά επαρχία, η Λευκωσία συγκεντρώνει τον μεγαλύτερο αριθμό εγγεγραμμένων ανέργων (8.598 άτομα ή 32%), ακολουθεί η επαρχία Λεμεσού (7.316 άτομα ή 27%), η Λάρνακα (4.358 άτομα ή 16%), η Πάφος (3.655 άτομα ή 14%) και τέλος η Αμμόχωστος (2.839 άτομα ή 11%).

Κατά ηλικία, οι περισσότεροι εγγεγραμμένοι άνεργοι συγκεντρώνονταν στις ηλικίες 30-39 χρονών (6.819 άτομα ή 26%) και ακολούθως στις ηλικίες 40-49 χρόνων (5.608 άτομα ή 21%), στις ηλικίες 50 -59 χρόνων (4.987 άτομα ή 19%), στις ηλικίες 25-29 χρόνων (4.639 άτομα ή 17%), στις ηλικίες 15-24 χρόνων (2.217 άτομα ή 9%) και πάνω από 60 χρονών (1.977 άτομα ή 7%).

Κατά μορφωτικό επίπεδο, οι μισοί από τους εγγεγραμμένους ανέργους ήταν απόφοιτοι δευτεροβάθμιας γενικής ή τεχνικής εκπαίδευσης (13.069 άτομα ή 49%), ακολουθούν οι απόφοιτοι ανώτερης εκπαίδευσης (7.868 άτομα ή 29%) και οι απόφοιτοι μέχρι πρωτοβάθμια εκπαίδευση (5.829 άτομα ή 21%).

Η μακροχρόνια ανεργία (12 μήνες και άνω) έφτασε τα 7.276 άτομα ή 27% (αξιόλογη μείωση 3.121 ατόμων ή 30% σε σχέση με το 2017). Η ανεργία 6 μέχρι 12 μηνών έφτασε τα 3.575 άτομα ή 13%. Η ανεργία κάτω των 3 μηνών έφτασε τα 10.915 άτομα ή 41%.

Κατά οικονομική δραστηριότητα, ο μεγαλύτερος αριθμός εγγεγραμμένων ανέργων ήταν στον τομέα των ξενοδοχείων (5.390 άτομα), ακολούθως ο τομέας του εμπορίου (4.841 άτομα), οι υπηρεσίες (4.147 άτομα), η δημόσια διοίκηση (2.001 άτομα), οι κατασκευές (1.997 άτομα) και η μεταποίηση (1.828 άτομα).

Τέλος, κατά επαγγελματική κατηγορία, οι μεγαλύτερες συγκεντρώσεις εγγεγραμμένων ανέργων το 2018 καταγράφηκαν στους υπαλλήλους υπηρεσιών και πωλητές (6.817 άτομα), στους ανειδίκευτους εργάτες, χειρωνάκτες και μικροεπαγγελματίες (5.611 άτομα), στους υπαλλήλους γραφείου (4.033 άτομα) και στους νεοεισερχόμενους (3.077 άτομα).

1. Θέσεις Εργασίας

* Κοινοποιηθείσες Θέσεις Εργασίας

Οι κοινοποιηθείσες θέσεις στα επαρχιακά και τοπικά γραφεία εργασίας αριθμούσαν 23,457 χιλιάδες το 2018. Ο αντίστοιχος αριθμός το 2017 ήταν 22,180 κοινοποιηθείσες θέσεις, αυξήθηκαν δηλαδή το 2018 κατά 1,277 ή 6%.

Οι περισσότερες κοινοποιηθείσες θέσεις αφορούσαν τους τομείς των ξενοδοχείων (5,827 χιλιάδες), της μεταποίησης (3,620 χιλ.), του εμπορίου (3,076 χιλ.), της γεωργίας/δασοκομίας/αλιείας (2,262 χιλ.) και τις κατασκευές (2,180 χιλ).

Κατά επαγγελματική κατηγορία οι περισσότερες κοινοποιηθείσες θέσεις αφορούσαν την ζήτηση ανειδίκευτων εργατών, χειρωνακτών και μικροεπαγγελματιών (8,204 χιλ.), απασχολουμένων στην παροχή υπηρεσιών και πωλητές (7,049 χιλ.), ειδικευμένους τεχνίτες και ασκούντες συναφή επαγγέλματα (3.152 χιλ.), επαγγελματίες (1,982 χιλ.) και υπαλλήλους γραφείου (1,105 χιλ.).

* Ενεργές Θέσεις Εργασίας

Ο μέσος όρος των ενεργών κενών θέσεων εργασίας στα επαρχιακά και τοπικά γραφεία εργασίας αριθμούσαν σε 8,604 χιλιάδες το 2018. Ο αντίστοιχος αριθμός το 2017 ήταν 7,376 χιλ., αυξήθηκαν δηλαδή το 2018 κατά 1,228 ή 17%.

Οι περισσότερες ενεργές θέσεις εργασίας αφορούσαν τους τομείς των ξενοδοχείων (2,333 χιλιάδες), της μεταποίησης (1,419 χιλ.), και του εμπορίου (1,040 χιλ.).

Κατά επαγγελματική κατηγορία οι περισσότερες ενεργές θέσεις αφορούσαν στη ζήτηση ανειδίκευτων εργατών, χειρωνακτών και μικροεπαγγελματιών (2,901 χιλ.), των απασχολουμένων στην παροχή υπηρεσιών και πωλητές (2,529 χιλ.) και σε ειδικευμένους τεχνίτες και ασκούντες συναφή επαγγέλματα (1,340 χιλ.).

* Τερματισμένες Θέσεις Εργασίας

Το σύνολο των τερματισμένων κενών θέσεων εργασίας το 2018 ήταν 19,564 χιλιάδες ενώ το 2017 ήταν 15,890 χιλιάδες.

1. Τοποθετήσεις

Το σύνολο των τοποθετήσεων το 2018 ήταν 3,705 χιλιάδες, ενώ το 2017 ήταν 4,564 χιλιάδες, μειώθηκαν δηλαδή το 2018 κατά 859 τοποθετήσεις ή 19%. Κατά φύλο στους άντρες έγιναν 2,286 τοποθετήσεις ή 62% και στις γυναίκες 1,419 τοποθετήσεις ή 38%.

Οι περισσότερες τοποθετήσεις έγιναν στην επαρχία Λευκωσίας (1,577 τοποθετήσεις ή 43%), ακολούθως στην Λεμεσό (937 τοποθ. ή 25%),στη Πάφο (540 τοποθ. ή 15%), στη Λάρνακα (486 τοποθ. ή 13%) και στην Αμμόχωστο (165 τοποθ. ή 5%).

Επιπλέον, οι περισσότερες τοποθετήσεις έγιναν στον τομέα του εμπορίου (802 τοποθετήσεις), ακολούθως στις κατασκευές (677 τοποθ.), στις υπηρεσίες (551 τοποθ.), στη μεταποίηση (486 τοποθ.), στα ξενοδοχεία (485 τοποθ.) και στη δημόσια διοίκηση (392 τοποθ.).

Μισές από τις τοποθετήσεις αφορούσαν Ελληνοκύπριους (1,860 τοποθ.), ακολούθως σε Ευρωπαίους πολίτες (640 τοποθ.), σε άτομα με καθεστώς συμπληρωματική προστασίας (170 τοποθ.), σε αλλοδαπούς (168 τοποθ.), σε πόντιους με ελληνικό διαβατήριο (136 τοποθ.) και σε αιτητές ασύλου (125 τοποθ).

Τέλος, η πλειοψηφία των τοποθετήσεων αφορούσε τον ιδιωτικό τομέα (3,239 τοποθετήσεις ή 87%), ακολούθως τον δημόσιο τομέα (434 τοποθετήσεις ή 12%) και τον ημικρατικό (32 τοποθετήσεις ή 1%).

**Σημείωση: Για τα Ετήσια Στατιστικά Στοιχεία Εγγεγραμμένης Ανεργίας, βλέπετε σχετικούς πίνακες στο ΜΕΡΟΣ Β’.**

ΜΡη, C:\Users\Administrator\M RIGOU\Data Year Series M Rigou\2018 Ετήσια Έκθεση στατιστικά Παρατηρητηρίου.docx

1. Στοιχεία Έρευνας Εργατικού Δυναμικού [↑](#footnote-ref-1)
2. Στοιχεία Εγγεγραμμένης Ανεργίας από Δημόσια Υπηρεσία Απασχόλησης [↑](#footnote-ref-2)